Хердерова награда
Международната награда „Готфрид фон Хердер“, известна също като Хердерова награда, е учредена през 1963 г.

Тя е наименувана в чест на немския философ Йохан Готфрид фон Хердер. Присъждана е всяка година в периода от 1964 до 2006 г.

Престижната награда е посветена на насърчаването на отношенията в областта на науката, изкуството и литературата. Връчвана е на учени и дейци на културата от Централна и Югоизточна Европа, чиято дейност е допринесла за подобряване на културното разбирателство между страните в Европа и мирните им взаимоотношения.

Журито е съставяно от германски и австрийски университети. Наградите по традиция са връчвани от президента на Австрия във Виенския университет.

Финансирането на Хердеровата награда е от фондацията „Алфред Тьопфер“, Хамбург. Индивидуалната награда включва премия от 15 000 евро. Има и годишни стипендии за австрийски университети по 1 000 евро месечно.

За последен път награди са присъдени през 2006 г., след което фондация „Алфред Тьопфер“ преустановява финансирането на Хердеровата награда. Средствата са пренасочени и обединени с други фондове, за да бъде създадена нова общоевропейска награда (KAIROS-Preis) в размер на 75 000 евро, присъждана ежегодно на една личност - творец, учен или публицист от областта на изкусвата, литературата, архитектурата или дизайна, за да насърчи неговата новаторска дейност.

Български лауреати

Други лауреати

Литература 
 Kastner, Georg. Brücken nach Osteuropa. Die Geschichte und Bedeutung des Gottfried von Herder-Preises 1964 – 2003. Hamburg: Alfred Toepfer Stiftung F.V.S., 2004.

Източници

Източници 
  Сайт на Фондация „Алфред Тьопфер“
  Пълен списък на носителите на Международна награда „Готфрид фон Хердер“ на сайта на австрийското Министерство за Европа, интеграцията и чужденците

Награди за принос към обществото
Литературни награди на Австрия
Награди за изкуство
Награди за наука
Награди на Австрия
Виенски университет
Култура във Виена